hu pl hu hu hu hu hu pl hu hu hu hu hu hu hu hu hu en hu hu hu hu hu fr hu hu en hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. október 10.
Ugrás a navigációhoz Ugrás a kereséshez
A Makovecz tér, előtérben a zenepavilon kupolái
A Makovecz tér Makó belvárosának egyik központi, forgalomtól elzárt tere, amely a Széchenyi tér és a Teleki László utca között található. Névadója a világhírű organikus építész, Makovecz Imre, aki a téren található Termál- és Gyógyfürdő épületegyüttesét tervezte.
A tér létrejötte összekapcsolódik a makói termálfürdő történetével. 1956-ban történtek az első kútfúrások az akkori Járási Tanácsháza – a régi városháza – udvarán. Először csak ideiglenes medencét építettek, majd 1961-ben hozzáláttak a fürdő építéséhez és pancsolót, ülőpados gyógyvizes termálmedencét, valamint 50 méteres strandmedencét alakítottak ki.[1] Az így létrejött névtelen teret hivatalosan 1960-ban nevezték el az uralkodó ideológiának megfelelően Karl Marx német filozófus-közgazdászról. A rendszerváltás után, 1990-ben a tér új nevet kapott, és ekkortól Marczibányi István mecénás, Csanád vármegye alispánjának emlékét őrizte.[2] A város a következő két évtizedben a fürdőt fokozatosan fejlesztette, majd 2009-ben megkezdődött a korszerűtlenné vált főépület elbontása, hogy a helyére a Makovecz Imre, az organikus építészet kiemelkedő alakja által megtervezett gyógyászati-, élmény- és wellnessközpont épületegyüttese kerülhessen. A Hagymatikum névre keresztelt fürdőkomplexumot 2012 januárjában avatták föl; Makovecz azonban nem érhette meg legnagyobb alapterületű művének elkészültét, mert 2011 szeptemberében elhunyt. A város képviselő-testülete decemberben úgy döntött, hogy a közterületet az építész tiszteletére Makovecz térre kereszteli át, emlékezve arra, hogy a 2000-es évektől kezdődően a város új közintézményeit Makovecz, vagy hozzá szorosan kötődő tanítványai tervezték.[3] A tér a fürdő elkészülte utáni bő fél évben teljesen megújult, díszburkolatot és új utcabútorokat kapott, nagyobb zöldfelületek jöttek létre, a gépjárműforgalmat pedig – a tér lakóit kivéve – kitiltották a közterületről, és sétálóövezetté alakították át. 136 négyzetméteren kiváló akusztikájú, térköves, medencékkel övezett zenepavilon épült.[4][5]
Termál- és Gyógyfürdő (Hagymatikum): az élmény-, gyógy- és wellnessrészlegekkel is rendelkező fürdőkomplexum, Makó legjelentősebb turisztikai vonzereje. Az eredetileg főként tisztasági célokat szolgáló strandfürdő helyén ma már egyedülálló organikus épületegyüttes áll, aminek legnagyobb, 2012 januárjában átadott részét Makovecz Imre, a kortárs magyar építészet legismertebb alakja tervezte, míg a 2007-es tanuszoda-komplexum tanítványa, Csernyus Lőrinc munkája.
Zenepavilon: a szintén Makovecz Imre tervei alapján készült fedett közösségi tér a fürdő főbejáratától jobbra található, koncerteknek, kiállításoknak és más zenés rendezvényeknek biztosít helyet; felavatására 2012 júniusában került sor. A zenepavilont medence övezi, amelyen két fahíd vezet át; kettős kupolájába fából faragott madarat erősítettek.
Bérpalota: az 1927-ben épült neobarokk, városképi jelentőségű palotának két frontja valamint belső udvara is a Makovecz térre néz.
↑ Halász Tamás: Makó anno... Válogatás régi makói fotókból (Helytörténeti munkák és képaláírások: Tóth Ferenc dr.), Makó, 2011 ISBN 9789639849129
↑ Buzás László-Tóth Ferenc: Makó utcanevei, A makói múzeum füzetei 72. Makó, 1992 ISBN 9630335301
↑ Teret neveznek el Makoveczről Makón – Delmagyar.hu
↑ Felavatták a Hagymatikum előtti zenepavilont – galéria. Delmagyar.hu
↑ Megújult a makói városközpont – Delmagyar.hu
Bogárzói templom ·  Csanád vezér téri kápolna ·  Evangélikus templom ·  Görögkatolikus temetőkápolna ·  Görögkatolikus templom ·  Kálvária-kápolna ·  Református imaház ·  Református ótemplom ·  Ortodox zsinagóga ·  Újvárosi római katolikus templom ·  Újvárosi református templom ·  Szent Anna-kápolna ·  Szent István-kápolna ·  Szent István-plébániatemplom
Autóbusz-pályaudvar ·  Bagolyvár ·  Bérpalota ·  Bíróság ·  Búza utcai bölcsőde ·  Csendőrségi palota ·  Dózsa–Felletár-ház ·  DMKE internátus ·  Első polgári leányiskola ·  Erdei János Sportcsarnok ·  Erzsébet árvaház ·  Gazdasági ismétlőiskola ·  Gyógyfürdő - Hagymatikum ·  Hagymaház ·  József Attila Gimnázium ·  Juhász- (Bán-) ház ·  Kállai Éva Kollégium ·  Katolikus fiúiskola ·  Korona Szálló ·  Közhivatalok Háza ·  Lonovics-kúria ·  Pénzügyi palota ·  Polgári leányiskola ·  Postapalota ·  Pulitzer József Kollégium ·  Református polgári fiúiskola ·  Régi rendőrség ·  Régi városháza ·  Takarékpénztár ·  Városháza
Espersit-ház ·  József Attila Múzeum ·  Kútmúzeum ·  Panoptikum ·  Sportmúzeum ·  Szikszai-Szirbik-emlékház ·  Városház Galéria
1956-os emlékmű ·  Árvízi emlékmű  ·  Bartók Béla ·  Batka István ·  Csókási emlékhely ·  Dobsa Lajos ·  Erdei Ferenc (Erdei Ferenc tér) ·  Erdei Ferenc (Posta utca) ·  Erzsébet királyné ·  Fátyol Misi ·  Fekvő nő ·  Galamb József (Széchenyi tér) ·  Galamb József (szakképző iskola) ·  Hagymaszobor ·  Hollósy Kornélia ·  Hősi emlékmű ·  Igási emlékoszlop ·  Immaculata-szobor ·  II. János Pál ·  József Attila ·  Juhász Gyula ·  Kavicson ülő lány ·  Kossuth Lajos ·  Rákosi emlékoszlop ·  Második világháborús emlékmű ·  Megfáradt ember ·  Megriadt nő ·  Mementó-szobor ·  Múzsák kútja ·  Návay Lajos ·  Návay Tamás ·  Olimpiai emlékoszlop ·  Öcsi szobor ·  Páger Antal ·  Petőfi Sándor ·  Pulitzer József ·  Puttó-szobor ·  Ságvári Endre ·  Szabó György ·  Szentháromság-szobor ·  Szent Anna ·  Szent István ·  Szirbik Miklós ·  Támaszkodó női akt ·  Tóth Aladár
Emlékfák ·  Maros-ártér · Lombkoronasétány ·  Maros Kalandpark ·  Marosi gyógyiszap ·  Petőfi park
Botlatókövek ·  Domborművek ·  Emléktáblák
Csanád vezér tér ·  Makovecz tér ·  Posta utca ·  Széchenyi tér ·  Szent István tér
A lap eredeti címe: „https://hu.wikipedia.org/w/index.php?title=Makovecz_tér&oldid=24289032”
Makó utcái és terei
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 10., 00:35
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.